**Temo**

Molao wa VAT o fana ka putselešo e kgethegilego go morekiši yo a dirago temo, tlhokomelo goba ditiragalo tše dingwe tša temo (kgwebo ya temo).

**Tekanyo ya lefela le Tokollo go Tlišogae ya Dithoto tše dingwe**

Putseletšo ya mathomo e dumelela morekiši go tšwelapele ka kgwebo ya temo go hwetša dithoto tše itšeng, ka tekanyo ya lefela goba go tlišagae dithoto tše dingwe fao VAT e sa lefelwege ge dithoto di fihla mo nageng. Dithoto tše le ge go le bjale di swanetše go dirišwa goba go fetšwa ge go dirwa kgwebo. Maikemišetšo a putseletšo ke go thuša morekišo yo a gwebago ka temo ka kelelo ya gagwe ya kheše.

Tše dingwe tša dthoto tšeo di ka rekwago ka fase ga putseletšo ye ke –

* Dijo tša diphoofolo;
* Dihlare tša go alafa diphoofolo;
* Manyora;
* Dibolaya dikhunkhwane;
* Dimela le dikenywa tša go dirišwa bakeng sa temo.

Karolo ya A ya Šetšulu ya 2 ya Molao wa VAT e laetša lenaneo la dithoto tšeo.

**Na ke dinyakwa dife tša go hwetša dithoto ka tekanyo ya lefela?**

Dinyakwa tše di latelago di swanetše go fihlelelwa bakeng sa morekiši yo a dirago kgwebo ya temo go kgona go hwetša dithoto, tšeo di lego lenaneong la Karolo ya A la Šetšulu ya 2 ya Molao wa VAT, ka tekanyo ya lefela:

* SARS e swanetše go kgotsofala gore morekiši o na le kgwebo ya temo gomme o rometše tumelelo go ngwadišo ya Tsebišo ya morekiši, a laetša gore dithoto di ka rekwa ke morekiši ka tekanyo ya lefela;
* Morekiši yo a dirago kgwebo ya temo o swanetše go ba le Tsebišo ya ngwadišo ya maleba le tumelelo yeo e tlhalositšwego;
* Setlankana sa motšhelo se fiwa bakeng sa thekišo ya dithoto tše bjale tšeo di filwego go ya ka karolo 20(4) ya Molao wa VAT;
* Dithoto tšeo di rekilwego di swanetše go laetšwa ka go Karolo ya A goba go Šetšulu ya 2 go Molao wa VAT gomme e se be dithoto tša go iletšwa.

SARS e ka khansela tumelelo e bjalo ge eba morekiši ga a lefele boitlemo bja gagwe bja thomelo ya pušetšo ya VAT goba go se lefele VAT, gob aga a sa šoma ka kgwebo ya temo, goba o dirišitše ngwadišo ya Tsebišo (ka tumelelano) bakeng sa morero ofe goba ofe.

**Dinako tša motšhello**

Putseletšo ya bobedi e dumelela morekiši go a dirago kgwebo ya temo go ngwadiša ka fase ga Legoro la D (dikgwedi tše tshela) tša nako ya motšhelo. Se se direlwa go thuša morekiši ka kelelo ya kheše ka lebaka la sediko sa tlhago sa temo.

Morekiši yo a nyakagao go wela ka fase ga Legoro la D la nako ya motšhelo o swanetše go fihlelela kheraetheria e latelago:

* Kgwebo e swanetše go šoma fela ka ditiragalo tša bolemi, bodiši goba temo.
* Palomoka ya palomoka ya poelo ya kgwebo go ditiragalo ka moka tša kgwebo e se fete R1,5 million dikgweding tša go latelana tše 12.

Moo boleng bja dithoto tša go tšhelelwa bo fetišitšego R1,5 million nako efe goba efe ya dikgwedi tša go latelana tše 12, Khomišinare o tla abela Legoro la A goba la B la nako ya motšhelo go morekiši (dikgwedi tše pedi tša nako ya motšhelo).

Moo boleng bja dithoto tša go tšhelelwa bo fetago R30 million nako ya dikgwedi tše 12 tša go latelana, morekiši o tla gapeletšega go wela ka fase ga Legoro la C la C la nako ya motšhelo.

**Go hwetša tshedimošo ka ga dipušetšo tša tefelo ya Tisele bakeng sa temo, kgotla mo.**

**Maele a Bohlokwa kudu:** Palomoka ya tšhelete yeo e amogetšwego go tšwa go dithoto tša go akanywa go lefelwa (le ditirelo) e swanetše go laetšwa go lefelo la 2 go pušetšo ya VAT.